open-index/open-wikipedia-markdown huggingface dataset:
Asene Akroso-Manso Constituency

**Asene Akroso-Manso** anɛ constituency nam la yinne bɛ Ghana Parliament ni. Ba vɔɔtidnɛ gaŋ nid yinne ka o aan ba wadmaan zieni tisi ba, onɛ vɔɔti gaadi o taaba. Asene Akroso-Manso anɛ constituency banɛ ka ba da pudig yʋʋm tusa ayi nɛ piinɛ ayi ni la yinne.

## Titɔdis
Kuk la bɛ nɛ Birim Central Municipal Assembly bɛ Eastern Region, Ghana la.

## Wadmaannib

## Gbanvɛɛnsa
Asikuma/Odoben/Brakwa District

**Asikuma/Odoben/Brakwa** District anɛ district kanɛ pɛɛs district nam piiga nɛ anaasi la ni n bɛ Central Region, Ghana. Di da anɛ district assembly 1988 saŋa, kaba maali di yi Breman-Ajumako-Enyan District council siniŋ 1974 paae 1978. District assembly la da bɛ nɛ Central Region northeast baba ka Breman Asikuma da aan ba tɛmpʋtitaar.

## Sʋ'ʋlim

## Zin'ig

* *"[[Asikuma/Odoben/Brakwa District". Statoids|Asikuma/Odoben/Brakwa District". Statoids]].*
* District: Asikuma/Odoben/Brakwa District.

## Gbamvɛɛnsa
Assin North Constituency

**Assin North** anɛ constituencies nam la yinne ka mɔr wadmaan ka o ziel tis ba bɛ wadmaanib yir la Ghana nwa.Ba vɔtʋg  gaŋ wadmaan yinne ka an linɛ ka nidib la vɔɔt gaŋ nid yinne maa. Assin North bɛni Assin North district n bɛ Central Region of Ghana.

## Bɛn nam
Naaam kʋk la bɛni  Assin North Municipality n bɛ Central Region of Ghana.

## Wadmaanib

Vɔtʋg

Yʋʋm tusa ayi nɛ piisi nɛ atan by-election: Assin North:

Yʋʋm tusa ayi nɛ piisi Ghana dim vɔtʋg titasar la: Assin North:

Yʋʋm tusa ayi nɛ piisi nɛ ayi la, li nwadis a anaasi li dabisim piinɛ atan daar , ka Ghana kɔɔtʋ titaar la daa kad saria zaŋi keŋ nidiba anu gat nidiba ayi siak ye, James Gyakye Quayson kʋ lɛm an wadmaan tis  Assin North ka mɛ kʋ lɛm zin wadmaanib yir la yaasɛ. O daa sɔs  Cape Coast kɔɔtʋ titar la daa kad saria ye vɔtʋg kanɛ daa bɛ yʋʋm tusa ayi nɛ piisi ,ka fabil tis ka ba lɛm ye ba maligim vɔt yaas.yʋʋm tusa ayi nɛ piisi nɛ atan la, li nwadis ayuobʋ, li dabisim piis nɛ ayɔpɔi daar, ka ba daa maligim  vɔt.

Yʋʋm tusa ayi nɛ piinɛ ayuobʋ la, Ghana dim vɔtʋg titaar la: Assin North:

Yʋʋm tusa ayi nɛ piinɛ ayi la, Ghana dim vɔtʋg titaar: Assin North:

Ken Ohene Agyapong, wadmaan tis Assin North constituency yi 2000 vɔtʋg la, ti paae 2008 vɔtʋg yʋʋn lieb wadmaan tis Assin Central constituency bɛ 2012.

Yʋʋm tusa ayi nɛ anii la Ghana dim vɔtʋg titaar la: Assin North:

Yʋʋm tusa ayi nɛ anaasi la, Ghana dim vɔtʋg titaar la: Assin North:

Yʋʋm tusa ayi la Ghana dim vɔtʋg titar la: Assin North:

Yʋʋm tusir kɔbiswai nɛ piswai nɛ ayuobʋ la Ghana dim vɔtʋg titar la: Assin North:

## Gɔsim mɛ
* List of Ghana Parliament constituencies
* Assin North District 

## Gbanvɛɛnsa
Assin South Constituency

**Assin South Constituency** anɛ sʋʋlʋm kanɛ paas ti Ghana wadmaanib yir la ni mɛn. Ba vɔtidi gaŋid wadmaan vɔt saŋa onɛ na zienɛ ba nɔba zug wadmaanib yir la vɔt saŋa.  Assin South constituency la bɛnɛ the Assin South district linɛ bɛ Ghana Central Region la.

## Lin bɛ ziinsia
Assin South constituency la bɛnɛ the Assin South district linɛ bɛ Ghana Central Region la.

## Wadmaanib banɛ kpɛn wadmaanib yir la

## Vɔtnam
John Ntim Fordjour, onɛ an wadmaan n tis Assin South constituency la nannanna.

Assin South District la anɛ sʋʋlʋm linɛ paas sʋʋlʋm nam bam piisi nɛ ayi banɛ bɛ Central Region, Ghana sʋʋlʋm la. Kʋdʋmin la li paasnɛ sʋʋlʋm titaar linɛ an Assin District yʋʋma 1988 la ni, n ti kena paae ban da wɛligi li ka li an Assin South District bɛ yʋʋm nwadig dabisim piina anii yʋʋma 2004 la ni; ka linɛ da kpɛlim la ka ba yuun maligim pʋdi li ye Assin North District, ka Assin Fosu aan li temputitaar linɛ da nɔbigi lieb municipal district assembul  Yʋʋmpaal nwadig dabisim piisi nɛ awai yʋʋma 2008 la ni n kena an Assin North Municipal District, ka lin nyaaŋ ka sʋʋlʋm ya-dagɔbʋg baba district la da pʋdʋgand aan Assin North District Vaala nwadig dabisim piina anu la yʋʋma 2018 la ni. Ba district assembul northwest baba bɛ Central Region la ka mɔr Nsuaem Kyekyewere linɛ aan ba temputitaar.[2]

Tempubɛda banɛ bɛ sʋʋlʋm la ni

Tempubɛda banɛ bɛ sʋʋlʋm la ni sieba anɛ: Assin Darmang, Fante Nyankumasi nɛ Assin Jakai.

## Ziis kɔnɔb-kɔnɔb banɛ bɛ Assin South District la ni

## Districts nam nɛ li tempubɛda Ghana Central Region

## Gbanvɛɛnsa
Asokwa Constituency

**Asokwa Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o aan ba wadmaan zieni ba nɔba zug. Asokwa constituency bɛnɛ Kumasi Metropolitan District inɛ bɛ Ashanti Region, Ghana sʋʋlim la.

## Titɔdis
Li naam kʋk bɛnɛ Kumasi Metropolitan District pʋʋgin linɛ bɛ Ashanti Region, Ghana sʋʋlim.

## Labakʋda
Constituency la da pinilnɛ yʋʋm tusa ayi nɛ anaasi la ni, yinɛ Ghana vɔɔtʋg lʋgʋr la ni, ka li da paas constituency nam pisi nɛ awai la ni, li da kɛ ka constituency nam la kal paasi yi kɔbisyi keŋ kɔbis yi nɛ pistan.

## WadMaannib

## Vɔɔtʋg

## Gbanvɛɛnsa
Asunafo North Constituency

**Asunafo North Constituency** anɛ constituency banɛ bɛ Parliament of Ghana la yinne ka mɛ paas nɛ constituency nam ayuobʋ banɛ bɛ Ahafo Region sʋʋlim, Ghana la. Ba vɔɔtidnɛ gaŋ nid yinne ka o aan ba wadmaan zieni tisi ba.  

Evans Opoku Bobie ka ba da vɔɔti gaŋ yʋʋm tusa ayi nɛ pisi vɔɔtʋg la ni ka o an wadmaani tis constituency la, o da zienɛ wabʋg naadɔɔg la nɔba zug. O da paam vɔɔt tusa pistan nɛ anaasi, kɔbis yuobu nɛ pisnii nɛ anaasi (34,684) ka din zɛm nɛ vɔɔt pisnu nɛ ayi dual pisi nɛ yinne, kɔbiga pʋʋgin (52.21%) yi vɔɔt la wʋsa pʋʋgin, ka o di yaan ka bas Mohammed Haruna onɛ da zien Maasim Tiig Naadɔɔg nɔba zug la. Constituency la anɛ zinikanɛ ka Wabʋg Naadɔɔg la mɔr paŋ anina, bɔzugɔ, ba di vɔɔtug nɔɔr anu la wʋsa anina. 

## Wadmaannib

## Titɔdis
Asunafo North constituency da paas constituency banɛ ka ba da maali ba yʋʋm tusir, kɔbʋswai nɛ piswai nɛ ayi vɔɔtʋg yʋʋm la ni. Constituency la da pinilnɛ bɛ Brong-Ahafo Region, ka nannanna ka li yʋʋn bɛ Ahafo Region dinɛ bɛ Ghana sʋʋlim la.

## Gbanvɛɛnsa
Asunafo South Constituency

**Asunafo South Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o zieni tisi ba. Eric Opoku an wadmaan nananna tis constituency la. o da zieni Maasim Tiig Naadɔɔg nɔba zugʋ nya ka di. Constituency la bɛnɛ Ahafo Region sʋʋlim, Republic of Ghana ni.

## Wadmaannib

## Gbanvɛɛnsa
Asutifi North Constituency

**Asutifi North Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka oa aan ba wadmaan zieni tisi ba. Onɛ an wadmaan constituency la ni nananna anɛ Patrick Banor. O da zieni nyaa naam lanɛ Wabʋg Naadɔɔg nɔba zug ka nidib bɛdegʋ da vɔɔti gaŋ o ka o paam vɔɔt wʋʋ tusa piinɛ anii, kɔbisnu nɛ anu (18,505). 

## Gbanvɛɛnsa
Asutifi South Constituency

**Asutifi South Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o aan wadmaan zieni tisi ba. 

Asutifi South constituency bɛnɛ Asutifi Districti bɛ Ahafo Region sʋʋlim, Ghana.

## Titɔdis
Li naam kʋk bɛnɛ Asutifi district pʋʋgin, linɛ bɛ Ahafo Region, Ghana sʋʋlim la.

## Wadmaannib

## Vɔɔtʋg

Philip Kofi Adjapong Amoah, onɛ da zien Wabʋg Naadɔɔg nɔba zug ka da maal kaalim la, da kɛ ka ba tɔlis vɔɔtʋg la constituency kan ni,ka ba da vɔɔt yʋʋm tusa ayi nɛ yinne, yʋʋmpaal nwadig daba atan daar (3 January 2001). Cecilia Djan Amoah, onɛ da an o pʋkɔɔnr la da die o sid nɔbiri zien Wabʋg Naadɔɔg la ni, ka da di yaani gaad o taaba wʋʋ vɔɔt kɔbisnu nɛ pisnu nɛ anu. 

## Gbanvɛɛnsa
Asʋꞌʋ-m-mɛŋ dabisir (Ghana)

**Asʋʋ-m-mɛŋ dabisir** anɛ dabiskanɛ an diema nɛ vʋʋsʋm daari tis Ghana wʋsa yʋʋm wʋsa. Daakan anɛ vʋʋsʋm daar tis Ghana nid wʋsa banɛ bɛ Ghana nɛ banɛ ka Ghana ye ba naas tuongatib banɛ da kɛ ka Ghana paam yɔlisim la. Asʋʋ-m-mɛŋ dabisir la anɛ dabiskanɛ ka ba di'emidi li nwadisa atan la ni daba ayuobʋ daar yʋʋm wʋsa. Li mɛ anɛ tienr nɛ zanbin kanɛ bigis ye, dabis kaŋa daari la ka Ghana da paam yɔlisim yii Biritis gɔmena la nuusin. Onɛ da an yiiga Piram minista da anɛ Kwame Nkrumah, onɛ da an Ghaana gɔmma kpɛɛm din yi yʋʋm tusa piine awai n paa yʋʋm tusir kɔbiswai nɛ pisnu nɛ ayɔpɔi la ni.

## Daakanɛ ka ba tiendi li
Nwadis atan' la ni li daba ayuobʋ daar la, Kwame Nkrumah da yɛl nyain tis Ghana dim ye, ba paam yɔlisim ka lɛn ye, Afirikadim na nyaŋi mɔri ba mɛŋ tituaa. Dinzugɔ Ghana yʋʋn paam yɔlisim sankanɛ pʋ mɔr naarɛ. Ghana da an tɛŋkanɛ da bɛ Sub-Sahara Afirica paami o yɔlisim yiiga yi Naasaanam nuusin. Ghana kpɛɛm banɛ   da an Pirɛsidɛnnam la da maal dabisir kaŋa ka li anɛ vʋ'ʋsim daar n tis Ghana ni wʋsa ye ba diemi li daar. Ban sadigim bas suor ye li an vʋʋsim dabisir la, ba kpansidinɛ sʋʋŋa, ka li an ye, nwadisa atan' la li daba ayuobʋ daar yaa pun tʋne ka lu bakɔi la naari nɛɛ, daakanɛ dɔli an Atini daar ka an tʋʋma dabisir la na nyɔdigi an vʋʋsim daari tis Ghaana wʋsa.

Pirɛsidɛnnam bɛdigʋ banɛ bɛ Afirika tɛɛns ne Europe tɛɛns la, Ghana ɛɛnti kaanbi buoliba ye ba kena ka ba laasi diem ka li malis. Nɛ pinilnɛ Pirɛsidɛn Kwame Nkrumah saŋa sa, hali ti paae zina.

## Pinilʋg
Ba da buon Ghana nɛ ye Gold Coast, bɔzugɔ, Ghana da mɔri laad bɛdigʋ nwɛnɛ tiis, sanlima, anzurifa, nɛ' da' kɛ ka Europe dim la da mɔr yaamlɛog. Diib nɛ zʋkuosa da bɛ la zug , dinzug  Europe dim la da zabid nɛ taaba onɛ na gaad tuoni gɔs Gold Coast laabanɛ ka ba da mɔr la, ka yʋʋm 1874 la, Biritish dim la da paam ikku bɛ Gold Coast dim laad la bam ni, la,anɛ Portugal dim la da laam dɛŋi ba ka zinin Elmina teŋ kanɛ bɛ Gold Coast yʋʋm 1482 la ni, British dim la da mɔr ikku la zugɔɔ, ba yʋ'ʋn da pʋd Gold Coast nɛ ye British Gold Coast. Dunia ni zaba kanɛ da pass ayi' la da gaad la, British dim la siegi ba ikku la n tis ba kpies banɛ bɛ Afirica ne Gold Coast dim mɛn. United Gold Coast Convention dim da buol laasʋg ka ye ba bɔɔdnɛ Asʋʋ-m-mɛŋ saŋkanɛ da an biela n da kpɛlim bɛ Gold Coast sʋʋgʋn ban da vootʋ gaŋ ba kpɛɛm la. Faangir sɔb onɛ ka ba da buon ye, Dr. Kwame Nkrumah la da di, dinzugɔɔ onɛ da an Gold Coast dim tuongat yʋʋm 1952 la ni, o da pʋn dɛŋim dinɛ wadmaanib kpɛɛm yʋʋm 1951 sa, ka nimbɛda ayuobʋ sieba da sʋŋ o. Gold Coast dim da paamɛ asʋʋ-m-mɛŋ paŋ la nɛ yi British dim sannɛ yʋʋm 1957 nwadisa atan la li daba ayuobʋ daar, ka ba yʋ'ʋn tiaki buon Gold Coast ye Ghana.

## Gbanvɛɛnsa
Atebubu-Amantin Constituency

**Atebubu-Amantin Constituency** anɛ linɛ bɛ Atebubu-Amantin district ka ba da buon ye Atebubu district yʋʋm tusa ayi nɛ atan la (2003). Atebubu-Amantin district da maal nɛ dɔlisid wada, LI 1770. Constituency la bɛnɛ Bono East Region, linɛ paas zinikanɛ ka ba da buon ye Brong Ahafo region la, Ghana.

## Wadmaannib
Emmanuel Owusu-Mainu da an wadmaani tis constituency la lin da maal yʋʋm tusa ayi nɛ atan la ni la (2003). Ba da gaŋ o nɔɔr ayi, yʋʋm tusa ayi nɛ anaasi (2004) nɛ yʋʋm tusayi nɛ anii la (2008) wadmaannib vɔɔtʋgin la. O da zienɛ Maasim Tiig Naadɔɔg, National Democratic Congress (NDC) nɔba zug. Yʋʋm tusa ayi nɛ anii vɔɔtʋgin la ka o da di gaadi o taaba la nɛ vɔɔt tusa atan nɛ kɔbistan nɛ piswai nɛ anu (3,395). Linzug ka o da zien constituency la nɔba zugʋ aan li wadmaan 4th nɛ 5th parliaments of the 4th republic of Ghana. Sanja Nanja da die Emmanuel Owusu-Mainu nɔbir yʋʋm tusa ayi nɛ piinɛ ayi vɔɔtʋg la ni, ka da zienɛ Maasim Tiig Naadɔɔg, National Democratic Congress mɛn, 5th parliament of the 4th republic of Ghana saŋa da paae la. Linzugɔ, o da zien constituency la nɔba zugʋ an wadmaani paas 6th parliament of the 4th Republic of Ghana. Kofi Amoakohene onɛ an Wabʋg Naadɔɔg, New Patriotic Party nid la da die naam la yi Sanja Nanja sanan yʋʋm tusa ayi nɛ piinɛ ayuobʋ (2016) vɔɔtʋg la ni, 6th parliament of the 4th republic of Ghana. Din paal ye o da zien Atebubu-Amantin nidib nɔba zugʋ an wadmaani paas 7th parliament of the 4th republic of Ghana.

## Gbanvɛɛnsa
Atiigah Mose

AZAYA ZUT 4 

 1 Dabisban ya'a ti paae, 
 pu'aba ayɔpɔi na la'asi gban'e dau yinne ka yɛl o ye, 
 “Ti na tʋm diisi ti mɛŋ, 
 ka da'adi ti mɛŋ fuudi yɛɛd. 
 Tinamɛ bɔɔd si'el anɛ fʋ siak ka ti buonif ye ti sid 
 ka li yisi ti nyan pʋʋgin 
 ka nidib da yɛl ye, ti kɔ'ɔŋ sidibi kulɛ.” 
 Zugsɔb la na maligim sʋŋi ba 
 2 “Saŋkan la Zugsɔb na kɛ ka ya tiis la nɔbig ka vɛnl hali, ka zʋʋd na maal teŋ la zug bɛdegʋ ka Israel dim banɛ kpɛlim la na nwɛ'ɛd nyɔ'ɔg ka mɔr si'ire li zug. \v 3 Ba na buon banɛ kpɛlim Zion nɛ Jerusalem la ye banɛ an kasi. Ban banɛ wʋsa nan kpɛn vʋe Jerusalem tempʋʋgin ka ba sɔbi ba yʋda digil la.  4 Zugsɔb la na pie dian'ad linɛ ka Zion pu'ab tʋm la, ka kad saria ka vaae ziim linɛ kpa'ae Jerusalem pɔɔgin la, ka o siig la na kadi li saria ka pie li nɛ bugum. 5 † Zugsɔb la na kɛ ka saŋgbauŋ linɛ nwɛnɛ nyɔ'ɔs la lus banɛ la'as Zion zuorin la nintaŋ, ka an bugum nie tisi ba yʋ'ʋŋ. Ka Wina'am na'am pipilim la na nwɛnɛ sʋk nɛ lusi ba. 6 Li na mɔr ma'asim tisi ba nintaŋ, ka an suak zin'igi tisi ba saa nɛ sisi'em saŋa.”
Ashanti Region sʋꞌʋlʋm

**Ashanti Region sʋʋlʋm** teŋ kanɛ bɛ Ghana ya-dagɔbʋg ka sʋʋlʋm kanɛ zuoe tiel atan n yi ti Ghana sʋʋlʋm nam piina ayuobʋ la ni, ba tam la sʋʋlʋm kanl gil na an wʋʋ 24,389 km2 (9,417 sq mi) bɛɛ10.2 kɔbiga pʋʋgin n yi ti Ghana tam wʋsa pʋʋgin. Yaa an ba nidib zimisim, ba sʋʋlʋm la nidibi zuoe hali bɛdigʋ, ba nidib kanl na an wʋʋ 4,780,380 Ghana da maal ya kaanlʋg yʋʋma 2011 la ni la ka kɔbiga pʋʋgin li an wʋʋ 19.4% n yi Ghana nidib wʋsa pʋʋgin. Li anɛ Ashanti Region sʋʋlʋm ka salima nɛ kɔɔkɔ tʋʋma bɛ hali pamm n gat ziis la wʋsa Ghana kpɛla. Li anɛ tempʋʋg titaar Ghana kpɛla ka li tempʋtitaar anɛ Kumasi.

## Ziig la bɛllim nɛ li zimisim
Ashanti Region sʋʋlʋm bɛ Ghana tensʋg. Li waalim na an wʋʋ 0.15W nɛ 2.25W ala ka li ya-tuon waalim an 5.50N nɛ 7.46N. Sʋʋlʋm la mɔr nindaas banɛ kpaa sʋʋlʋm nam ayuobʋ banɛ paas ti Ghana sʋʋlʋm nam ayuobʋ la ni, linɛ an Bono, Bono East, Ahafo Regions linɛ bɛ ya-datiʋŋ la, Eastern region linɛ bɛ ya-nyaaŋ la,  Central region linɛ bɛ ya-dakɔbʋg la nɛ  Western region linɛ South ya-tuon la. Ziig la pʋdignɛ sʋʋlʋm nam bam piisi nɛ ayɔpɔi (27), ba wʋsa mɔri ba D.C nam.
Atiigah Moses

AZAYA ZUT 2 

 Zugsɔb zuor la yɛla 
 ( Mai 4:1-3) 
1 Amoz biig Azaya da nyɛ si'eli zaŋi keŋ Juda teŋgbauŋ nɛ Jerusalem tempʋʋg yɛla la nwa': 
 2 “Naar saŋa la, 
 zuokanɛ ka Zugsɔb Yir zi'e li zug la na zi'en kiŋ-kiŋ. 
 Li na wa'am hali gaad kʋkʋna la wʋsa. 
 Ka tɛɛns wʋsa nidib na la'as anina pʋ'ʋs. 
3 Nidib bɛdegʋ na la'as taaba yɛl ye, 
 ‘Kemi na ka ti keŋ Zugsɔb zuorin la, 
 kem na ka ti keŋ Jakob Wina'am Yin la. 
 O na pa'ali ti o suori an si'em 
 ka ti na dɔlli li sʋ'ʋŋa.’ 
 Wina'am wada na yit Zion zuorin, 
 ka Zugsɔb la nɔzi'elʋg na naan Jerusalem teŋin na ka ti siaki li. 
 4 O na an tɛɛns wʋsa sariakat 
 ka na maal buudi wʋsa pian'adi tisi ba. 
 Ba na zan' ba zaba sʋ'ʋsi maal kʋnya, 
 ka nɔki ba kpana la maal gɔn'ɔd. 
 Ba kʋ lɛn tʋ'ʋsid tanp 
 bɛɛ ba zamisid zaba ya'asɛ. 
 5 † Jakob yidima, kemi na! 
 Kɛlli ka ti keŋ Zugsɔb nɛɛsim la ni.” 
 Zugsɔb dabisir la yɛla 
 6 Nɔdi'es Azaya n da lɛn yɛl si'eli nwa': 
 “Zugsɔba, fʋ basi fʋ nimbanɛ an Jakob yidim la. 
 Ba dɔlnɛ ya-nya'aŋ dim buudi malima la wʋsa,
 ba bʋgʋdnɛ wʋʋ Filistia dimi bʋgʋd si'em la, 
 ka maan zuod nɛ nimbanɛ zi' fʋn Wina'am. 
 7 Anzurifa nɛ sanlima pɛ'ɛli ba teŋin la; 
 ba kpan'am la pʋ mɔr bɛnnɛ. 
 Ba teŋ la pɛ'ɛli nɛ widi 
 ka ba tɛrekonam pʋ mɔr bɛnnɛ. 
 8 Ba teŋ la pɛ'ɛl nɛ bada, 
 ka ba iginidi wɔ'ɔgid linɛ ka ba mɛŋ maal 
 ka mɔr girima tisidi ba nu'usi maal si'el. 
 9 Alazug sigisimi ba wʋsa teŋin ka kɛ ka ba di nyan. 
 Da kɛɛ ba taali basɛ. 
 10 † Kem kpɛn' tampinlɛma ni 
 ka tu bʋmbu'ad teŋinɛ su'a ya mɛŋ 
 Zugsɔb sʋnpɛɛn la nɛ o na'am paŋ la zug. 
 11 Dau kanɛ an tita'alim sɔb la nini na ma'ae, 
 ka saalib nyɛɛsim na sie, 
 Zugsɔb la ma'aa ka ba na dʋ'ʋs o daakan la. 
 12 Zugsɔb onɛ an Paŋtita'ar Sɔb la zi'el dabisiri 
 gur banɛ mɔr nyɛɛsim ka dʋ'ʋsidi ba mɛŋ la. 
 Ninkanɛ wʋsa nwɛ'ɛd o nyɔ'ɔg la na sig teŋin. 
 13 O na san'am Lebanon na'aziinr tibanɛ wa'am la 
 nɛ tititada banɛ bɛ Basan ka dʋ'ʋsidi ba mɛŋ la, 
 14 nɛ zuotitada wʋsa 
 nɛ kʋkʋna banɛ wa'am la, 
 15 nɛ girimbisanam banɛ kpi'em la wʋsa, 
 nɛ suak dɔtitada banɛ zaŋguoma wa'am la, 
 16 nɛ anrima banɛ ka ba mɔri ken lallisa kpiisid, 
 nɛ anrinvɛnla la wʋsa. 
 17 Dau kanɛ an tita'alim sɔb la nini na ma'ae, 
 ka saalib nyɛɛsim na sie. 
 Zugsɔb la ma'aa ka ba na dʋ'ʋs o daakan la, 
18 ka bada la wʋsa na bɔdig nyain. 
 19 Nidib na zɔɔ keŋ kpɛn' tampinlɛma ni 
 ka tu bʋmbu'ad teŋinɛ su'a ba mɛŋ, 
 Zugsɔb sʋnpɛɛn la nɛ o na'am paŋ la zug, 
 saŋkan ka o na duoe dam teŋgbauŋ la. 
20 Daakan la, nidib na nɔki ba anzurifa bada 
 nɛ ba sanlima wina banɛ ka ba maali pʋ'ʋsid la 
 lɔbi tis dayuud nɛ zinzana la. 
 21 Ba na zɔɔ kpɛn' tampinlɛma ni 
 nɛ tampinyɔ'ɔdin ye ba su'a ba mɛŋ, 
 Zugsɔb sʋnpɛɛn la nɛ o na'am paŋ la zug, 
 saŋkan ka o na duoe dam teŋgbauŋ la. 
 22 Da lɛn nɔki fʋ ti'iri niŋ ninsaal 
 onɛ vʋ'ʋsʋm pʋ lal ka bɛɛ o nyɔnya ni la. 
 O ka' vɔɔnr hali baa bi'elaa.”
Atiwa East Constituency

**Atiwa East Constituency** sʋʋlʋm linɛ paasi ti Ghana wadmaanib yir la ni mɛn. Ba mɛ ɛɛnti vɔti gaŋ nid yinne ka o zienɛ ba nɔba zug n an wadmaan n tisi ba vɔt saŋa. Atiwa East sʋʋlʋm linɛ Atiwa district linɛ Ghana Eastern Region

## Atiwa East sʋʋlʋm linɛ Atiwa district linɛ Ghana Eastern Region.
Wadmaanib ban Kpɛn Wadmaanib yir la

Abena Osei Asare an wadmaan nannanna n bɛ Atiwa East constituency la.

## Gbanvɛɛnsa
Atiwa West Constituency

**Atiwa West Constituency** anɛ constituency nam la yinne bɛ Ghana Parliament ni. Ba vɔɔtidnɛ gaŋ nid yinne ka o aan ba wadmaan zieni tisi ba, onɛ paa vɔɔti gaadi o taaba la wʋsa. Atiwa West constituency bɛnɛ Atiwa district bɛ Eastern Region, Ghana.

## Titɔdis
kuk la bɛ nɛ Atiwa district bɛ Eastern Region, Ghana.

## Wadmaannib

## Vɔɔtʋg

## Gbanvɛɛnsa
Ato Panford

**Ato Panford** anɛ Ghana pɔlitis nwɛɛd ka da paas Ghana wadmaanib yir Linɛ paas ayɔpɔi li Republic kanɛ aan anaasi la, o da zieni tis Constituency.org Shama Constituency kanɛ bɛ Western Region sʋʋlim la wabʋg naadɔɔg nɔba zug.

## NPP vɔɔtʋg
Din da paad yʋʋm tusa nɛ pisi (2020) wadmaannib vɔɔtʋg la, wabʋg naadɔɔg, New Patriotic Party (NPP) da maali ba vɔɔtʋg ye ba gaansi ba wadmaan naanyaadib ka ba zien naadɔɔg la nɔba zug. Ato Panford da paas banɛ nyaad la ni ka pʋ diika onɛ nya nɛ o la, Lawyer Samuel Erickson Abakah da di ka keŋ tuoni di vɔɔt la mɛŋ.

## Gbanvɛɛnsa


Bɛn:Parliament of Ghana/7th Parliament of the 4th Republic of Ghana
Bɛn:Ninsaal
Bɛn:Ghana
Attorney General of Ghana

**Attorney General of Ghana** banɛ tʋʋma an ye ba saal Ghana gɔmena wada suor. Attorney general an dinɛ lɛn gɔsid Ministry of Justice yaas. Attorney General lɛm paas General Legal Council dinɛ gɔsid legal practice Ghana.

## Minister nam
Onɛ an Attorney General nananna anɛ Mr. Godfred Yeboah Dame. Zuraan Nana Addo Danquah Akufo-Addo da gaŋ o yʋʋm tusa ayi nɛ pisi nɛ yinne (2021). 

## Gbanvɛɛnsa
Atwima-Kwanwoma Constituency

**Atwima-Kwanwoma Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋi nid yinne ka o aan ba wadmaan zieni ba nɔba zug. Atwima-Kwanwoma constituency bɛnɛ Botsomtwe/Atwima/Kwanhuma district linɛ bɛ Ashanti Region sʋʋlim, Ghana.

## Titɔdis
Li naam kʋk bɛnɛ Botsomtwe/Atwima/Kwanhuma District linɛ bɛ Ashanti Region la pʋʋgin, Ghana sʋʋlim.

## Wadmaannib

## Vɔɔtʋg

## Gbanvɛɛnsa
Atwima-Mponua Constituency

**Atwima-Mponua Constituency** anɛ constituency banɛ bɛ Parliament of Ghana la yinne. Ba vɔɔtidnɛ  gaŋ nid yinne ka o aan ba wadmaani zieni ba nɔba zug. Atwima-Mponua constituency bɛnɛ Atwima Mponua district dinɛ bɛ Ashanti Region sʋʋlim, Ghana la.

## Titɔdis
Li naam kʋk bɛnɛ Atwima Mponua District pʋʋgin linɛ bɛ Ashanti Region, Ghana sʋʋlim la.

## wadmaannib

## Vɔɔtʋg

## Gbanvɛɛnsa
Atwima-Nwabiagya North Constituency

**Atwima-Nwabiagya North Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o aan ba wadmaan zieni ba nɔba zug. Atwima-Nwabiagya North bɛnɛ Atwima Nwabiagya District linɛ bɛ Ashanti Region, Ghana sʋʋlim. Constituency kan nɛ Atwima-Nwabiagya South anɛ banɛ ka ba nwaae yi Atwima-Nwabiagya constituency yʋʋm tusa ayi nɛ piinɛ ayi  (2012) vɔɔtug la ni.

## Titɔdis
Li naam kʋk la bɛnɛ Atwima District pʋʋgin linɛ bɛ Ashanti Region, Ghana sʋʋlim la.

## Gbanvɛɛnsa
Augustine Collins Ntim

**Augustine Collins Ntim** (ba da dua o nɛ selʋŋ 24, 1964) anɛ Ghana pɔlitis nwɛɛd ka tʋm gbaʋŋ zamisʋg tʋʋma. o paasnɛ wadmaanib yikanɛ paasi ayɔpɔi la Ghana republic kanɛ paasi anaasi la tis Offinso North Constituency linɛ bɛ Ashanti Region sʋ'ʋlʋmin la. O zi'ennɛ wabʋg na'adɔɔg la nɔba zug.

## On siiŋ siem nɛ o sakur yɛla
Ba da dua Augustine nɛ yʋʋm tusir nɛ kɔbiswai nɛ pisyuobʋ nɛ anaasi la ni nwadisa awai la dabpisi nɛ anaasi daar (24 Selʋŋ 1964) tenkanɛ yʋʋri an Nkenkaasu ka bɛ Ashanti Region. O mɔr Bachelor of Science degree nɛ Master of Science degree in Reproductive Biology yi Kwame Nkrumah University of Science and Technology ni. O lɛn mɔr kasɛtta gbana ayi yi Harvard Kennedy School.

## Pɔlitis
Ba da vɔɔt o ka o keŋ wadmaanib yin la yʋʋm tusa ayi' nɛ awai la ni (2009), ka o da mɔr kal gaadi o taaba la nwɛnnɛ vɔɔt tusa atan' (3000). Ba da lɛn vɔɔt o yʋʋm tusa ayi nɛ pii nɛ atan' la Yʋʋmpaal Nwadig la daba ayɔpɔi daar (7 yʋʋmpaal nwadig 2013). yʋʋm tusa ayi' nɛ pii nɛ ayi' (2012) vɔɔtʋg la nyaaŋ la, o da lɛn di yʋʋm tusa ayi nɛ pii nɛ ayuobʋ (2016) vɔɔtʋg la ka kpɛn wadmaan yin la yʋʋm tusa ayi nɛ pii nɛ ayɔpɔi Yʋʋmpaal Nwadig la daba ayɔpɔi daar (7 Yʋʋmpaal nwadig 2017), o da mɔri vɔɔt pisnu nɛ atan' du'al pii nɛ anu kɔbʋg pʋʋgin (53.15%). Ba da lɛn vɔɔt o yaas yʋʋm tusa ayi nɛ pisi (2020) vɔɔtʋg la ni ka o mɔr vɔɔt pisnaasi nɛ anii dual pisyuobʋ nɛ ayɔpɔi kɔbʋg  pʋʋgin (48.67%).

## Tʋʋma
O da anɛ District Chief Executive tis Ministry of Local Government yʋʋm tusa ayi nɛ anu (2005) la ni ti paae yʋʋm tusa ayi nɛ awai la ni (2009). Ntim bɛ Ghana wadmaanib yin la din yi yʋʋm 2009 ni ti paae zina. O paasnɛ Government Assurance Committee lʋgʋr kanɛ gɔsid ka ministanam pɛ'ɛnnɛ ba nɔzi'ela banɛ ka ba kaanb pɔlitis nwɛ'ɛb saŋa la. O lɛn paas nɛ Health Committee.

Laasʋg nam

O paas nɛ pu'asada nɛ dasam la'asʋg, Bɔɔl nwɛ'ɛb nɛ buudi malima la'aʋŋ nɛ Holding Offices of Profit Committee.

## Mɛŋ bɛlim
O anɛ Kristo biig ka mɔ pʋa nɛ biisa ayuobʋ.

## Gbanvɛɛnsa
Augustine Tawiah

**Augustine Tawiah**  anɛ Ghana  pɔlitis nwɛɛd ka an wadmaan n paas wadmaanib yir linɛ paas ayɔpɔi ti Ghana  Republic linɛ paas anaasi la ni n tis Bia West linɛ bɛ Western North Region sυυlυm la, o anɛ Maasim Tiig Naadɔɔg nid. Ba da dua o nɛ Alaarib daar Buniya nyaaŋ nwaris awai la li dabisim pis nɛ ayɔpɔi daar yυυm tυsir nɛ kɔbiswai nɛ pisyuobʋ nɛ yinne la ni.  

## O vum pinilυg
Augustine yinɛ Tawiah yinɛ Sefwi Asuopiri linɛ bɛ Western Region sυυlυm la.

## O sakur yɛla
Augustine Tawiah pinili o biilim sakur nɛ Bia teŋ kanɛ bɛ Ghana  Western North Region sυυlυm la. Ka on naae ani la o da lɛn tɔlis Secondary sakurin. Secondary sakur kanɛ ka Augustine Tawiah da keŋ la anɛ St. Thomas Aquinas Senior High Sakur linɛ da an Ordinary Level ka la, ka lin nyaaŋ ka o tɔlis Labone Senior High Sakur la ni n naae o Advanced Level la. 

Augustine Tawiah da tɔlis sakur bɛda ni naae ka die kasɛtta gbaʋŋ linɛ an Doctor of Ministry yυυma tυsa ayi nɛ ayuobʋ la ni, ka lɛn die kasɛtta gbaυŋ linɛ an Doctor of Education zamisυg linɛ an kpiυŋ nɛ wada maalυg yɛla yυυm tυsa ayi nɛ awai la pυυgin, ka lin nyaaŋ o lɛn die kasɛtta gbana banɛ an Master of Theology nɛ Master of Science n yi University of Memphis sakurin la. Augustine Tawiah da lɛn die kasɛtta gbaυŋ linɛ an Doctor of Ministry n yi Harding University la ni, ka mɛ lɛn die Master of Arts kasɛtta gbaʋŋ n yi Lipscomb University. Ala mɛn o da lɛn die Cert-Hr Training kasɛtta gbaʋŋ n yi University of Oklahoma.   

## O tυυma nɛ o ziesim banɛ ka o mɔr
Augustine Tawiah anɛ tυmtυm bɛ Ghana wadmaanib yir la ni n an wadmaan. O anɛ paan ka lɛn an kpɛɛm n bɛ Ghana Institute of Management and Public Administration (GIMPA) la ni. Onɛ da an gbaυŋ sɔbid tis National Teaching Council Ghana nwa, onɛ an Ghana Christian University College la  Academic Kpɛɛm kanɛ gɔsid sakur gbaυŋ zamisυg yɛla.

## O pɔlitis nwɛ'ɛb yɛla
Augustine Tawiah anɛ wadmaan n tis Bia West linɛ bɛ Western North Region sυυlυm la.

## Gbanvɛɛnsa
Awutu-Senya Constituency

**Awutu-Senya Constituency** anɛ sʋʋlʋm linɛ paasi ti Ghana wadmaanib yir la ni mɛn**.** Ba mɛ ɛɛnti vɔti gaŋ nid yinne ka o zienɛ ba nɔba zug n an wadmaan n tisi ba vɔt saŋa Cape Coast constituency la bɛnɛ Cape Coast Municipal district la linɛ bɛ Ghana Central Region sʋʋlʋm la.

## '''Lin bɛ ziisia'''
Cape Coast constituency la bɛnɛ Cape Coast Municipal district la linɛ bɛ Ghana Central Region sʋʋlʋm la.

## Wadmaanib banɛkpɛn wadmaanib yir la ni

Sʋʋlʋm la da ti kena pʋdigi ayi n an Cape Coast North nɛ Cape Coast South constituencies yʋʋma 2012.

## Vɔtnam la

## Gbanvɛɛnsa
Ayelbis Event

**Ayelbis Event** anɛ diema la'asʋg kanɛ ka ba buon ye Art & Entertainment Na'asaalin la.

## Pin'ilʋg
Ayelbis Event la da pin'ili Yʋʋm tusa ayi nɛ piina ayuobo, Vaala Nwadig la dabisa anii daar (08/04/2016).

## Teŋ Kanɛ Ka Li Bɛ
Ayelbis event bɛ nɛ Bawku (Bɔk) sʋ'ʋlim n bɛ Upper East Region, Ghana teŋgbaʋŋin la.
Onɛ pin'il diema la'asʋg nwa anɛ Toni. O da dɛŋi pin'ilnɛ samanpiid pu.sadna'abbam ka ba buon Na'asaalin ye 'Miss Samanpiid' la. Dɔlis ne kpala ka Miss Upper East pu'asad venla diema nam la maan yʋʋm wusa.

## Gbanvɛɛnsa
Ayensuano Constituency

**Ayensuano Constituency** bɛnɛ Eastern region Sʋʋlim, Ghana. Yʋʋm tusa ayi nɛ anii la ni ka Ayeh-Paye Samuel da lieb wadmaanni tis constituency la. Ba da vɔɔti tis o dɔlisid New Patriotic Party, ka o da mɔr vɔɔt tusa atan, kɔbisnii nɛ piswai nɛ ayi gaadi o taaba la ka di constituency la wadmaan. Godfred Kwame Otsere onɛ da zien constituency la nɔba zug 4th Republic parliament dɔlisid New Patriotic Party ni da sig ka o die.

## Gbanvɛɛnsa
Azaya

## Azaya 12

### Sumalisim yʋʋma

 1 Dabiskan la fʋ na yɛl ye,
 “M Zugsɔba, m na pʋ'ʋsif bareka!
 Fʋ sʋnf daa pɛlig nɛ mam
 amaa nannanna fʋ sʋnpɛɛn la gaadya,
 ka fʋ bʋgʋli m sʋʋnr.
 2 Sida, Zugsɔb la aan m faangid,
 m na niŋ o yadda ka kʋ zɔ dabiem;
 Zugsɔb la an mam paŋ,
 o zug ka m yʋ'ʋmid yʋʋm nwa',
 onɛ lieb mam faangid.
 3 Ya na wik ku'om
 faangir bulisin la nɛ sumalisim.”
 4 Dabiskan la ya na yɛl ye,
 “Tisimi Zugsɔb la bareka pʋ'ʋsim,
 ka buol o yʋ'ʋr sʋ'ʋŋa.
 Kɛl ka buudi wʋsa wʋm o tʋʋma yɛla;
 mɔɔlim ye ba dʋ'ʋsim o yʋ'ʋr.
 5 Yʋ'ʋm na'as Zugsɔb la,
 bɔzugɔ o tʋm tʋʋm titada.
 Kɛl ka dunia wʋsa baŋi li yɛla.
 6 Zion dima, dʋ'ʋsimi ya kʋkɔya yʋ'ʋmmi nɛ sumalisim,
 bɔzugɔ Israel Wina'am la galis nɛ,
 ka an kasi ka mɛ bɛɛ ya sʋʋgin.”
Azaya 13

## Wina'am na tɛɛg Babilon tʋbir

1 Babilon labaar linɛ ka Wina'am da kɛ ka Amoz biig Azaya nyɛ la nwa':
2 Kʋkʋn zug zin'ikanɛ ka tiis nɛ mɔɔd kae la,

anina ka ba mɔɔn zaba labaar.
Ya kaasim agɔla tisi ba
ka ʋki ya nu'usi tiesi pa'ali ba
ka ba dɔl kpɛɛmnam za'anɔya la kpɛn' tempʋʋgin la.

3 Mam mɛŋ tis nimbanɛ ka m gaans la nɔɔr,

m la'asi m nidib la,
ba anɛ banɛ mi' zaba sʋ'ʋŋa:
ba na zab nɛ banɛ kɛ ka m sʋnf duoe la.

4 Kɛlisim tʋkpiidʋg kanɛ yit zuoya la zut na,

li nwɛnɛ nidibi la'as bɛdegʋ nɛ!
Kɛlisim tɛɛns la tʋkpiidʋg, buudi la la'asid taaba!
Zugsɔb la la'asid o zabzabidib ye ba nwɛ' tanp.

5 Ba yinɛ teŋ kanɛ lal,

zin'ikanɛ an dunia la bɛn la.
Zugsɔb la nɛ o nimbanɛ an wʋʋ o zaba la'ad la
na san'am dunia la wʋsa.

6 Kaasimi, ka Zugsɔb dabisir la li'el ya,

li na kena nwɛnɛ san'auŋ linɛ yit Paŋtita'ar Sɔb san'an na.

7 Nɛ'ɛŋa zug, sɔ' wʋsa nu'us kʋ lɛm mɔr paŋa

ka ba ya'am na bɔdig.

8 Dabiem na kpɛn' ba,

ka tɔɔg nɛ sʋnsa'aŋ tita'ar na paae ba,
ka li zabir na nwɛnɛ pu'a na sa'ae nɛ,
ka ba nini mu'oe wii ka ba yirid.

9 Gɔsima, Zugsɔb dabisir kenna.

Li anɛ dabisbɛ'og,
ka anɛ o sʋnpɛɛn linɛ mɔr dabiem la dabisir.
Li na kɛ ka tʋʋmbɛ'ɛd dim san'am
ka teŋ la lieb dabɔɔd.

10 † Nwadbibis banɛ bɛ saŋgbauŋin la wʋsa kʋ lɛn nie.

Winnig na lieb lik,
ka nwadig mɛ kʋ lɛn tans na ya'asɛ.

11 M na namis dunia nidibi ba tʋʋmbɛ'ɛd la yɛla,

nɛ banɛ an bugusim dim la ba bugusim la yɛla.
M na gu'oe nyɛɛsim dim nɛ ba nyɔ'ɔg nwɛ'ɛb la,
ka sie banɛ dʋ'ʋsidi ba mɛŋ ka ziemi ba taaba la.

12 M na kɛ ka nidib kpɛlim bi'ela

ka kar hali gaad sanlim vɛnla,
hali ba na kari gaad Ofir sanlima.

13 Man Zugsɔb onɛ an Paŋtita'ar Sɔb la sʋnf ya'a ti pɛlig,

saŋgbana na dammid,
ka teŋ na mi'im lin bɛ zin'isi'a la,
daa kanɛ ka m sʋnf la'aŋi nwɛnɛ bugum la.

14 Sɔ' wʋsa na zɔɔ lɛb o nidibin,

ka widigi kuli ba mɛŋ teŋin.
Ba na nwɛnɛ walis ka tɔn'ɔsnam budigi ba,
bɛɛ pɛbanɛ pʋ mɔr kɔnbkemma.

15 Onɛ wʋsa ka ba gban'e o ba na kʋns o,

ka na nɔki ba zaba sʋ'ʋsi kʋʋ ba wʋsa.

16 Ba na fanbi ba bilies teŋin kʋʋ ba, ba nini ni;

ka kpɛn' ba yaanɛ fan' la'ad ka bibi ba pu'ab.

17 Gɔsima, m na kɛ ka Media dim kena

ka ba sʋʋnr duoe ka ba zab nɛ ba.
Ba ba'a ka' nɛ anzurifaa,
ka ba ya'amlɛog mɛ pʋ bɛ nɛ sanlimaa.

18 Ba tiraad la na tɔn na'akim;

ba kʋ zɔt bilies nimbaanliga
bɛɛ ba gɔs biis ka nimbaanlig mɔri ba.

19 † Babilon sʋ'ʋlim la da vɛnli gaad sʋ'ʋlim wʋsa,

lin ka ba mɔri dʋ'ʋsidi ba mɛŋ la.
Nɛ nɛ'ɛnam wʋsa, Wina'am na san'ami li
ka li na an wʋʋ on da san'am Sodom nɛ Gomora si'em la.

20 Nid kʋ lɛn zin'in anina

zʋmaʋŋ kaŋa hali nɛ zʋmaana banɛ dɔl nya'aŋ na la wʋsa.
Arab dim la kʋ lɛn ti' ba sʋga anina,
ka sɔ' mɛ kʋ lɛn kem kɔnbid anina.

21 Pipirisin bʋnkɔnbid na dig anina,

ka zunna na pɛ'ɛli ba yaan la.
Viid na maali ba tɛɛd anina
ka sian'arin bʋʋs na ian'ad anina di'em.

22 Zaŋku'a na kaasidi ba kpi'euŋ zin'ig la,

ka wɛbaas na digi ba vʋ'ʋsʋm zin'isin la.
Babilon saŋa paae ya,
o dabisa pʋ lɛn lal la.
Azaya 15

Zugsɔb la pian' Moab yɛla
1 Labakaŋa anɛ Moab yɛla:
Ar tempʋʋg linɛ bɛ Moab sʋ'ʋlimin la lieb dabɔɔg.
Yʋ'ʋŋ yinne ka li san'am!
Kir tempʋʋg linɛ bɛ Moab sʋ'ʋlimin la lieb dabɔɔg.
Yʋ'ʋŋ yinne ka li san'am!

**2 Dibon dim keŋi ba pʋ'ʋsim zin'igin;**

ba keŋi ba zuoya la ni kum;
Moab dim la kaasid Nebo nɛ Medeba tɛɛns yɛla.
Ba wʋsa pʋni ba zut ka kɔɔnsi ba tiemis
ba sʋnsa'aŋ zug ka li tɔi hali.
3 Dinzug ka ba yɛ bɔto fuudi bɛ suoraadin,
ka sieba dʋ dɔɔd zugʋ kaasid,
ka sieba vanb nidibi la'asid zin'isi'a wʋsa kaasid.
4 Hesbon nɛ Eleale tɛɛns dim kaasid nɛ,
ka ba kaasig la keŋ paae Jahaz teŋin.
Dinzug ka Moab zabzabidib la nwɛ' kuŋ
ka ba niŋgbina kpi.
5 M kaasidi m sʋnfʋn Moab yɛla,
nidib la zɔ hali ti paae Zoar teŋin,
ka gaadi paae Eglaf Sielisiya.
Ba sieba dɔl suor la dʋ paae Luhif teŋin,
ba kennɛ ka kaasid,
ban dɔl suori wa'ae Horonam la,
ka kum, san'auŋ kanɛ paae ba la yɛla.
6 Nimirim kɔlis la kpiɛn ya, ka mɔɔd kʋdig,
tiis nɛ mɔɔd la wʋsa zɛndig ya,
ka fʋ kʋ lɛn nyɛ mɔma'asa, hali baa bi'elaa.
7 Kpan'am linɛ ka ba nyɛ ka su'a li la,
ba kpilimi li wʋsa zii lɔ'ɔŋ kɔldabʋmbɔk la gaad.
8 Ba kaasig la paae Moab titɔndis bɛn,
ba kaasig la lalig nɛ hali ti paae Eglam tempʋʋgin,
ba kukuma la laligi paae Beer Elim.
9 Dimon kɔlis la wʋsa pɛ'ɛli nɛ ziim,
amaa bɛ'ɛd na lɛn ken Dimon teŋin na gaad ala,
gbigim na gban'e banɛ zɔɔ yit Moab teŋin la
nɛ banɛ kpɛlim bɛ teŋin la wʋsa.
Azaya 16

1 “Mɔri pɛ'ɛsi keŋ tis onɛ sʋ'oe teŋ la ka li aan ya piini,
 lin yi Sela lɔ'ɔŋ pipiris teŋ la
 hali ti paae Zion zuorin la na.
 2 Nwɛnɛ niis ka ba ɛɛnti budigi ba tɛɛgʋn ka ba ian'ad si'em la,
2 Moab pu'ab la mɛ anɛ ala,
 ka yi Aanon kɔldaugin la widig saiin, ka yɛt ye,
 3 ‘Sa'alimi ti ka ti baŋ tinamɛ na gban'e si'em.
2 Kɛl ka fʋ ma'asim lusi ti nintaŋ saŋa.
 Su'am banɛ zɔɔ pɔns la,
 da pa'al banɛ zɔɔ widig la zin'iga.
 4 Kɛl ka Moab dim banɛ su'a zɔ la bɛɛ fʋ san'an,
 lusimi ba ka onɛ bɔɔd ye o san'am la da nyɛɛ ba.’
 Onɛ mugusidi ya la saŋa na gaad,
 ka san'auŋ la gu'oe,
 ka onɛ bɔɔd zaba la bɔdig teŋ la zug.
 5 Saŋkan la sɔ' na zin'in na'am gbauŋ la zug
 ka mɔr nɔŋilim nɛ yɛlsida.
 Onɛ na zin'in na'am gbauŋ zug la na anɛ David yaaŋ:
 o na tu'adnɛ sida, ka kɛ ka pʋpielim zi'en.
 6 Ti wʋm Moab dimi dʋ'ʋsidi ba mɛŋ si'em,
 ba nwɛ'ɛd nyɔ'ɔg ka mɔr nyɛɛsim,
 ba ʋkidi ba mɛŋ hali ka zi' ye sɔ' lɛm bɛɛ mɔr zuobʋgɔ,
 amaa ba dʋ'ʋsi-m-mɛŋ la wʋsa anɛ zaalim.
 7 Dinzug ka Moab dim la kaasid;
 ba la'as taaba kaasid Moab teŋ la yɛla.
 Ba sʋnsa'aŋ pɔɔgin, ba fabin ka kaasid
 ka maal sʋnsa'aŋ Kir Harosef teŋ dimalisa la yɛla.
 8 Hesbon pɔɔd la kʋdig ya,
 Sibma tiwanna pɔɔd la mɛ kʋdig nɛ.
 Tɛɛns wʋsa na'anam da nu tiis la wala daam kʋʋl.
 Tiban la wila daa ɛɛnti tiɛn paae Jaza tempʋʋg
  gaadi paae pipiris teŋin la,
 ka li bula la tansidi yit ka tiɛndi paad atɛukʋn.
 9 Ala ka m kaas wʋʋ Jaza dimi kaasid si'em la
 ka li anɛ Sibma tiwanna la yɛla.
 Oi, Hesbon nɛ Eleale, m kaas ya ka m ninta'am sʋʋ ya!
 Fʋ wala ɛɛnti bi'ig ka ba pɔn'ɔd, ya pɔɔd bunib saŋa,
 sumalisim tansʋg nɛ yʋʋma lɛn kae.
 10 Sumalisim lɛn kae tiisin la,
 sɔ' pʋ lɛn yʋ'ʋm bɛɛ maan tʋkpiidʋg tiwanna pɔɔdin la,
 sɔ' pʋ lɛn nwi'asid tiwala la ye o yis daam,
 sumalisim tansʋg agɔla, gɔla la gu'oe ya.
 11 M kaasid Moab yɛla nwɛnɛ kɔnne nwɛ'ɛd nɛ,
 ka m sʋnf san'am Kir Harosef yɛla.
 12 Moab dimi yii keŋi ba zuoya zug winsɔsʋgin,
 ba sɔsidnɛ gɛɛnd zaalim;
 ban keŋi ba teŋgbana pʋ'ʋsʋg zin'igin la,
 si'el-si'el pʋ maalɛ.”
 13 Zugsɔb la da dɛŋi pian' Moab yɛla si'em nwa'.  14 Amaa nannanna Zugsɔb la yɛl ye, “Yʋma atan' sʋʋgin, na an wʋʋ sɔ' na kpɛn' tʋʋma ka kaannɛ o dabisa si'em la, Moab vɛnlim nɛ o nidib la zu'oe si'em la ba na nɛ'ɛsi ba, nimbanɛ kpɛlim la na anɛ fiin ka mɛ kʋ mɔr paŋ bɛɛ yʋ'ʋrɛ.”
Azaya 17

Zugsɔb pian' Damaskus yɛla
 Zugsɔb pian' labakaŋa Damaskus yɛla ye,
 “Gɔsima! Damaskus kʋ lɛn an tempʋʋg ya'asɛ,
 amaa li na lieb nɛ dabɔɔd.
 2 Ba na bas Aroa tempʋʋs la,
 sɔ' kʋ lɛm kpɛn' ani ya'asɛ.
 Ba na bas ka bʋnkɔnbid ma'aa dig ani,
 ka sɔ' kae na kadi baa.
 3 Paŋ kanɛ ka Efiram tɛɛns mɔr la kʋ lɛm bɛɛ,
 ka Damaskus na'am paŋ mɛ kʋ lɛm bɛɛ,
 ka Aram dim banɛ kpɛlim la na kɔ'ɔŋ girima
 nwɛnɛ Israel dimi kɔ'ɔŋ si'em la”,
 Zugsɔb la yɛl nɛ'ɛŋa.
 4 Zugsɔb la yɛl ye,
 “Saŋa kenna ka Jakob yidim paŋ la na sie
 ka ba kpan'am la gaad.
 5 Li na nwɛnɛ ki na zi'e ka ba  ki'e ka buni naae,
 ka nwɛnɛ ki linɛ bɛ Refa Dim Bɔn'ɔgin ka ba wi'isi li wʋsa.
 6 La'an nɛ wala, o nidib la bi'ela na kpɛlim,
 ka lɛn nwɛnɛ olif tiis wala ka ba pɔn' ka ayi' bɛɛ atan' kpɛlim saazug sa,
 ka anaasi bɛɛ anu kpɛlim wil banɛ bɛ teŋir la.”
 Israel Wina'am la yɛl.
 7 Saŋkan la, nidib na gɔs onɛ maali ba la,
 ka fɛndigi lɛb Israel dim Wina'am Onɛ An Kasi la san'an na.
 8 Ba kʋ gɔs maan bimbima banɛ ka ba mɛŋ nu'us maal la,
 ka mɛ kʋ tis Asera daad la girima
 nɛ bimbima banɛ ka ba maali
 nyu'od bʋnnyubisa li zug la.
9 Asida mɛnɛ, li saŋa ya'a ti paae,
 ba tempʋbanɛ kpi'em hali la na nwɛnɛ Ammon dim din la nɛ.
 Tɛɛns banɛ ka ba bas Israel dim yɛla,
 ka li lieb sian'anr nɛ tutuud wʋsa la,
 nid kʋ lɛm bɛɛ.
 10 Bɔzugɔ, ya tam Wina'am onɛ aan ya Faangid la yɛla,
 ya pʋ lɛn tiɛn tampiing onɛ aan ya kpi'euŋ sɔb la yɛllɛ.
 Ya tun'e sɛ teŋ zʋŋ tisʋma,
 11 hali ka ba nɔbig ka pu puum daakanɛ ka ya sɛɛ ba la,
 amaa ya kʋ pun'oe wal baa yinne ba nii.
 Yanamɛ na bun si'el anɛ sʋnsa'aŋ
 nɛ tɔɔg linɛ pʋ naada.
 12 Kɛlisimi tɛɛns bɛdegʋ dammid si'em;
 ba dammidnɛ nwɛnɛ atɛuk nɛ!
 Kasa, nidib la maan tʋkpiidʋg
 ka li nwɛnɛ ku'otita'ari pʋbid nɛ!
 13 La'an nɛ nidib la maan tʋkpiidʋgʋ
 nwɛnɛ ku'om aaɛn pʋbidi ken la,
 Wina'am ya'a tansi ba, ba na zɔɔ lalig,
 ba na zɔ nwɛnɛ udug ka pɛbisʋg ʋki li kʋkʋna ni,
 ka nwɛnɛ sa'ad ka sisi'epiliŋ da'ae li.
 14 Zaam ya'a ma'ae dabietita'ar na bɛ!
Bɛogʋ ti nied la ka ba gaad!
 Banɛ faaɛn ti, ka vaae ti la'ad la,
 ban na di'e si'eli la.
Azaya 20

## Zugsɔb la pian' Egipt nɛ Kus yɛla
 1 Yʋʋm kanɛ ka Asiria na'ab Sargon da kɛ ka o soogia kpɛɛm keŋ zab nɛ Asdod n nyaŋi li la,  2 saŋkan ka Zugsɔb da pian' tis Azaya ka yɛl o ye, “Yɛɛgim bɔto fuug la ka pidigi fʋ ta'ada la.” Ka o niŋ ala, ka ken biel nɛ nɔbteŋ.
 3 Ani ka Zugsɔb la yɛl ye, “Nwɛnɛ m sankpan'as Azaya ken biel nɛ nɔbteŋ yʋma atan' ye li an zanbinnɛ tis Egipt nɛ Kus dim si'em la, 4 ala ka Asiria na'ab la na zabi gban'e Egipt nɛ Kus teŋ dim na'akim nɛ ba pu'asada nɛ ba bʋnkʋd nɛ ba pu'anya'as wʋsa ka ba ken biel nɛ nɔbteŋ. O na kɛ ka ba ken gbinfuma, ka li an nyannɛ tis Egipt dim la. 5 Ka Filistia dim banɛ nɔki ba ti'iri niŋ Kus dimin ka nwɛ'ɛd nyɔ'ɔg Egipt dim yɛla la, dabiem na kpɛn' ba ka ba di nyan.  6 Saŋkan la ya'a ti paae, nimbanɛ bɛ atɛuk nɔɔrin la na yɛl ye, ‘Gɔsim nimbanɛ ka ti daa nɔki ti ti'iri niŋi ba san'an la, banɛ ka ti daa zɔɔ keŋi ba san'an Asiria na'ab yɛla, ye ba faaɛn ti ka tisi ti yɔlisim la! Ti na niŋ wala yi ya'asɛ?’”
Azaya 21

Zugsɔb la pian' Babilon yɛla
 1 Labakaŋa anɛ pipiris teŋ linɛ bɛ atɛuk nɔɔrin ka li yʋ'ʋr buon Babilon la yɛla.
 Nwɛnɛ sisi'epiliŋi na yi ya-dagɔbʋg baba piisid teŋ si'em ken la,
 ala ka nidib na yi pipiris teŋ kanɛ ka nidib zɔti li la kena.
 2 M nyɛ nier si'a ka li mɔr dabiem.
 Teŋgbi'idim sɔb la gbi'i ya,
 ka faaung sɔb la faaɛn ya.
 Elam dima, duom zabi!
 Media dima, duomi keŋ giligi tempʋʋg la!
 M na kɛ ka on namisid nidib
 ka ba kaasidi fabin si'em la wʋsa naae.
 3 Nɛ'ɛŋa ni ka m nyɛ, ka dabiem kpɛn'ɛm pʋʋgin
 ka m niŋgbina pin'ili zabid,
 ka li zabir la nwɛnɛ pu'a na sa'ae nɛ.
 Ka m kennɛ gɛrid man wʋm si'el la yɛla,
 ka m ya'am fɛndig man nyɛ si'el la zug.
 4 M ya'am iank nɛ ka dabiem kɛ ka m kirid,
 ya'amlɛog kanɛ ka m pa'a mɔr ye zaam ma'ae la
 liebnɛ dabiem tisim.
 5 Ba maal diibi zi'el,
 ba yadig sɔna,
 ka ba di, ka nu!
 Zaba tuongatiba, duomi,
 ka ti'ebi nɛ ya zaba la'ad la!
 6 Zugsɔb la yɛlim si'eli nwa';
 “Kem bɔ sɔ' ka o gur teŋ la,
 ka kɛ ka o yɛl on nyɛ si'el wʋsa.
 7 O ya'a nyɛ zaba tɛrekonam
 ka ba kenna nɛ widi,
 bɛɛ ba ban'ad bʋmis
 bɛɛ yʋgʋma ka ba ban'adi kenna,
 asɛɛ ka o ti'eb amɛŋa mɛŋa.
 Ɛɛn, o ti'ebim sʋ'ʋŋa.”
 8 Ka onɛ gur la yʋ'ʋn tans ye,
 “M zugdaana, m bɛnɛ dɔwɔk la zugʋ gur yʋ'ʋŋ nɛ nintaŋ wʋsa,
 m bɛnɛ zin'ikanɛ ka m na zi'e,
 ka nyɛt zin'ig wʋsa la.
 9 † Gɔsima, dau sɔ' nwana kenna nɛ zaba tɛreko,
 ka dɔl nidib ka ba ban'ad widi!”
 Onɛ gur la lɛbisi yɛl ye,
 “Babilon teŋ la luya, li lu ya!
 Ka ba lugi ba bada banɛ ka ba ya'ab la
 ka li widigi yaam-yaam dig teŋin”
 10 M nidiba, ba bʋ' ya zieŋin wʋʋ ki nɛ, ka yɛligi ya;
 man wʋm si'el Zugsɔb onɛ an Paŋtita'ar Sɔb
 ka an Israel Wina'am la san'an
 la ka m mɔɔli tisi ya.
 Zugsɔb la pian' Edom yɛla
 11 Labakaŋa anɛ Duma yɛla.
 Sɔ' buon Seir teŋin yɛt ye,
 “Fʋn teŋ gura, yʋ'ʋŋ la na gaad saŋkanɛ?
 Teŋ guraa, yʋ'ʋŋ la na gaad saŋkanɛ?”
 12 Onɛ gur la na lɛbis ye,
 “Bɛog na nie, amaa yʋ'ʋŋ na lɛn sɔb.
 Fʋ ya'a bɔɔd ye fʋ bu'os ya'as,
 fʋn lɛm na bu'os.”
 Zugsɔb la pian' Arabia yɛla
 13 Labakaŋa anɛ Arabia yɛla.
 Yanam suokennib banɛ yi Dedan teŋin la,
 yanam banɛ la'asi bɛ Arabia mɔɔgin la,
 14 mɔri ku'om yina tis banɛ ka ku'onuud mɔri ba la.
 Yanam banɛ bɛ Tema sʋ'ʋlimin la,
 mɔri diib na tis banɛ an zɔɔma la.
 15 Ba zɔnɛ zaba sʋ'ʋs la yɛla,
 ba zɔnɛ sʋ'ʋg kanɛ ka ba fuoe la yɛla,
 nɛ tiraug kanɛ ka ba gɔnd la yɛla,
nɛ zaba la muk si'em la.
16 Zugsɔb la yɛlim si'eli nwa': “Yʋʋm yinne pɔɔgin, nwɛnɛ onɛ kpɛn' tʋʋma na kaan dabisa si'em la, Kedar dim yʋ'ʋri dʋt si'em la mɛ na naae. 17 Banɛ tɔnd tiraad ka an zabzabidibi bɛ Kedar teŋin la kpii naae, ba bi'ela ma'aa kpɛlim.”
Azaya 23

Zugsɔb la pian' Taya yɛla
 1 Labakaŋa anɛ Taya yɛla.
 Tarsis dima, kaasimi!
 Yanam banɛ mɔr anrima
 ka ba bɛ ku'omin la ken lallisa kpiisid la.
 Kaasimi Taya san'auŋ la zug
 ka yir bɛɛ anrʋŋ zi'elʋg zin'ig lɛn kae.
 Labaar la yinɛ Saipuros teŋin na yɛli ba.
 2 Aaɛn baanlimm,
 yanam banɛ bɛɛ Atɛuk nɔɔrin la,
 nɛ yanam Sidon kpikpinkpinnib,
 ka banɛ kpiisid atɛukʋn la kɛ ka ya paam kpan'am la.
 3 Siihor zʋʋd naan ku'otita'ar la suoya
 linɛ ka ba bʋn Nail kɔldaugin la yit na.
 Li wʋsa anɛ ya kuosim,
 ka ya lieb tɛɛns bɛdegʋ da'.
 4 Sidon teŋa, kɛl ka nyan kpɛn'ɛf,
 nɛ fʋn kanɛ aan atɛuk kpi'euŋ zin'ig la!
 Atɛuk la pian'adi tisidif ye,
 “Man nan zi' sa'ae bɛɛ du'aa.
 M nan zi' ugus biribis bɛɛ bipumisɛ.”
 5 Egipt dim ya'a wʋm labaar la
 li na paki ba hali pamm, ban wʋm Taya yɛla la.
 6 Lɔ'ɔŋim keŋ paae Tarsis,
 kaasimi, yanam banɛ bɛ ku'om nɔɔrin la.
 7 Tempʋkanɛ da mɔr sumalisim la nwaa?
Tempʋkanɛ da pin'il kʋdimin sa
 ka o nidib ken teŋ lalli mɛɛd ya' ka zin' ani la nwaa?
 8 Anɔ'ɔnɛ gban'e Taya yɛla anwa?
 Taya onɛ di'esid na'anam na'am la,
 ka o kpikpinkpinnib an na'abiis,
 ka o nimbanɛ kpiisid mɔr yʋ'ʋri gat dunia dim wʋsa la.
 9 Zugsɔb onɛ an Paŋtita'ar Sɔb la gban'e li,
 ye o sigis banɛ mɔr nyɛɛsim dʋ'ʋsidi ba mɛŋ la,
 nɛ banɛ kɛt ka ba mɔr yʋ'ʋri gat dunia dim wʋsa la.
 10 Tarsis teŋ pu'aba, kuomini ya pɔɔd
 wʋʋ Egipt dimi kuod linɛ bɛ Nail kɔldaug nɔɔrin si'em la,
 bɔzugɔ ya kʋ lɛm mɔr zin'ikanɛ ka anrima na zi'enɛ.
 11 Zugsɔb la tiɛn o nu'ugʋ kpa' atɛuk la,
 ka kɛ ka na'anam kirid.
 O tis nɔɔr Fonisia yɛla,
 ye ba san'am o kpi'euŋ zin'is la wʋsa.
 12 O yɛl ye, “Sidon teŋa, fʋ sumalisim la naae ya!
 Fʋ yʋ'ʋn nyɛ mugusʋg!
 Duom lɔ'ɔŋ Atɛukʋ keŋ paae Saipuros teŋin,
 hali baa anina fʋ kʋ nyɛ vʋ'ʋsʋm”
 13 Gɔsim Babilon teŋ dim la, ba lɛn ka' vɔɔnrɛ!
 Li anɛ Asiria dim la tʋmmi li,
 ka kɛ ka wɛog bʋnkɔnbid di'e zin'ig la.
 Ba da giligi li, ka maal datti dʋ zaŋguoma la
 san'ami ba kpi'euŋ zin'is la
 ka kɛ ka li lieb dabɔɔd.
 14 Kaasimi, yanam Tarsis dim banɛ tʋm anrima tʋʋma la;
 ya kpɛn'ɛb zin'ig la san'am ya!
 15 Saŋa kenna ka ba na tam Taya yɛla yʋma pisyɔpɔi, li na nwɛnɛ na'ab nyɔvʋr bɛllim saŋa nɛ. Amaa yʋma pisyɔpɔi la bɛn ya'a gaad, Taya na nwɛnɛ pu'agɔɔndir kanɛ ka ba yʋ'ʋm o yɛla ye,
 16 Fʋn onɛ an pu'agɔɔndir ka ba tami fʋ yɛllɛ,
 nɔkimi fʋ kɔn ka gilig tempʋʋg la wʋsa.
 Nwɛ'ɛm kɔn la sʋ'ʋŋa,
 ka yʋ'ʋm yʋʋma bɛdegʋ,
 ka ala ka ba na tiɛn fʋ yɛla.
 17 Yʋma pisyɔpɔi la bɛn ya'a ti gaad, Zugsɔb la na kɛ ka Taya teŋgbauŋ la lɛbi li tʋʋm kʋdigin la. Li na lɛn lɛbi li yaalʋg tʋʋma la ni wʋʋ pu'agɔɔndir nɛ, ka zaŋ o mɛŋi kuosi tis dunia tɛɛns wʋsa. \v 18 La'an nɛ wala, nyɔɔd nɛ ligidi linɛ wʋsa ka o nyɛt la na anɛ Zugsɔb la din. O kʋ nɔki li su'a, ba na mɔr nyɔɔd na tis banɛ bɛ Zugsɔb tʋʋma ni la, ka diib nɛ fuud na bɛ bɛdegʋ.
Azaya 24

Zugsɔb na san'am teŋgbauŋ la
 1 Gɔsima, Zugsɔb la na san'am teŋgbauŋ la
 ka kɛ ka li dig zaalim.
 O na aansi li wʋsa
 ka nimbanɛ bɛ li pɔɔgin widig.
 2 Maanmaan nɛ nidib la wʋsa na anɛ yinne,
 zugdaan nɛ o sankpan'as na anɛ yinne,
 yipu'a nɛ pu'a-ɛliŋ na anɛ yinne,
 onɛ kuosid nɛ onɛ da'ad na an yinne,
 onɛ pɛmisid nidib nɛ onɛ bɔɔd pɛ'ɛm na an yinne,
 bʋndaan nɛ samdit na an yinne.
 3 Teŋgbauŋ la na san'am nyain
 ka li wʋsa lieb dabɔɔg,
 wʋʋ tanpi na kena nwɛ' gaad.
 Zugsɔb la pian' labakaŋa ka li sid na maal.
 4 Teŋgbauŋ la na kʋdigi sʋʋg,
 ka dunia la na zɛndigi sʋʋg,
 ka banɛ dʋ'ʋsi ba mɛŋ dunia zug la na tadig.
 5 Dunia nidib zan'as wada la nɛ,
 ba zan'as zi'ela la ka san'ami li,
 ka kɛ ka teŋ la an dian'ad.
 Ba san'am nɔnaar kanɛ maal ye li bɛ saŋa wʋsa la.
 6 Dinzug, Wina'am nɔpɔɔr na kanb teŋgbauŋ la,
 taal na bɛɛ li nidib la zugin.
Dinzug, nimbanɛ bɛ teŋgbauŋ la pɔɔgin
 kanb ya ka kpɛlim bi'ela.
 7 Tiwanna la na kʋdig ka daam pɔ'ɔg,
 ka banɛ maan sumalisim la wʋsa na nyɔn.
 8 Siyanwɛ'ɛdib la anɛ baanlimm,
 ka banɛ wa'adi maan tʋkpiidʋg la gu'oe;
 googi kanɛ maan sumalisim la fɔnnɛ ki'.
 9 Ba pʋ lɛn nuud daam ka yʋ'ʋma,
 daam lieb nɛ tɔɔgʋ tis banɛ nuud la.
 10 Tempʋkanɛ san'am la kpɛlim nɛ dabɔɔd ka nidib kae,
 ka ba nɔk daadi kpa' puug yir wʋsa za'anɔɔr.
 11 Suoraad la ni ba kaasidnɛ daam yɛla,
 di'ema la lieb nɛ sʋnsa'aŋ,
 sumalisim bɔdig teŋgbauŋ la zugin.
 12 Tempʋʋg la san'amnɛ ka dig zaalim,
 ba nwɛ' li za'anɔya la nwa'asi nwa'as.
 13 Ala ka li na kpɛm bɛ teŋgbauŋ la zug,
 nɛ buudi wʋsa ni.
 Li na nwɛnɛ bunib saŋa ka ba fanr olif tiig wala
 bɛɛ ban na pɔn' tiis wala naae ka lɛn wi'isid nɛ.
1 Nidib kʋ lɛm bɛɛ, ba bi'ela na kpɛlim.
 14 Ba dʋ'ʋsidi ba kʋkɔya tansid nɛ sumalisim,
 ka banɛ bɛ ya-tuona la pian'ad Zugsɔb la paŋi an si'em.
 15 Dinzugɔ, yanam banɛ bɛ ya-nya'aŋ la zun'omi Zugsɔb la,
 dʋ'ʋsimi Zugsɔb onɛ an Israel Wina'am la yʋ'ʋr,
 yanam banɛ bɛ tɛɛns banɛ ka atɛuk gilig la ni la.
 16 Dunia kpikpɛmis wʋsa na ti wʋm ka ba yʋ'ʋm ye,
 “Na'asi anɛ Pʋpielim Sɔb la din.”
 Amaa mam mɛ yɛl ye, “Yɛla paam, yɛla paam!
Tɔɔg paam!
 Ziri sɔb la gbi'idim teŋgbi'idim
 ka teŋgbi'idim sɔb la gbi'id!”
 17 Bɛndig nɛ bʋmbɔk nɛ baŋ
 digi gur yanam banɛ bɛ dunia ni la!
 18 Onɛ wʋsa nyɛ bɛndig la ka zɔ,
 o sɔb na keŋ li bʋmbɔkin la;
 onɛ wʋsa mɛ yi bʋmbɔkin la na,
 baŋ na gban'e o.
 Ku'osuoya linɛ bɛ agɔl la yɔ'ɔs ya,
 ka dunia ɛɛnbir dam.
 19 Teŋ la nwa'ae nɛ,
 teŋ la buak nɛ pʋdig,
 teŋ la wʋsa dammidnɛ.
 20 Teŋgbauŋ gɛridnɛ nwɛnɛ danuud,
 ka gbɛlisid wʋʋ laŋir ka sisi'em da'ad nɛ.
 On pʋ siakid la zug ka taal bɛɛ o zugin,
 ka li kɛ ka o na li ka kʋ lɛn duoe.
 21 Daakan la Zugsɔb la na namis
 paŋ dim banɛ bɛ agɔla saŋgbana ni,
 nɛ na'anam banɛ bɛ dunia zug la.
 22 Ba na la'asi ba wʋʋ banɛ bɛ bʋlʋʋgin,
 ka ba kpɛn'ɛsi ba bʋmbɔkin nɛ,
 ba na yɔɔ ba sanrega ni
 ka tɛɛgi ba tʋba ka li yuug hali.
 23 Nwadig la na su'ad o mɛŋ
 ka winnig la na zɔt nyan ka kʋ nie.
 Zugsɔb onɛ an Paŋtita'ar Sɔb la na di na'am
 zin' Zion zuorin nɛ Jerusalem pɔɔgin,
 ka kpɛɛmnam la na nyɛ
 ka baŋ o na'am paŋi an si'em.
Azaya 25

Wɔ'ɔgim Zugsɔb la
 1 Zugsɔba, fʋ anɛ m Wina'am;
 m na dʋ'ʋsi fʋ yʋ'ʋr ka wɔ'ɔgif.
 Fʋ maal linɛ dɔl suor nɛ yɛlmɛŋir,
 linɛ ka fʋ da pʋn dɛŋi gban'e li yɛla la,
 fʋ tʋmi li ka li an tʋʋmnyalima.
 2 Fʋ kɛya ka tempʋʋs nwa'ae ka li tampiga la dig kuda-kuda,
 tɛɛns banɛ an kpi'euŋ zin'is la lieb dabɔɔd.
 Tempʋkanɛ an saam kpi'euŋ zin'ig la lɛn kae,
 ba kʋ lɛm mɛɛ li ya'asɛ.
 3 Alazugɔ, nimbanɛ kpi'em la na na'asif,
 tempʋbanɛ nidibi an bugusnam la na tisif girima.
 4 Fʋ anɛ nɔŋ dim la suak zin'ig,
 ka banɛ an fara dim kpɛn'ɛdi fʋ ma'asimin la.
 Yɛla ya'a ti paae ba, fʋ anɛ kpi'euŋ dɔkanɛ na lusi ba
 ka sisi'em kʋ paae baa,
 bɛɛ walʋsʋg daami baa.
 Bugusnam la mugusʋg nwɛnɛ sisi'etita'ari na
 da'adi nwɛ'ɛd zaŋguom nɛ,
 5 bɛɛ nwɛnɛ pipirisin tʋʋlʋgʋ an si'em la.
 Fʋ kɛya ka saam banɛ maan tʋkpiidʋg la lɛbi fɔn.
 Wʋʋ saŋgbana na lus nintaŋ si'em la,
 bugusnam la yʋ'ʋma la ma'ae nɛ sillimm.
 6 Zuokaŋa ni ka Zugsɔb onɛ an Paŋtita'ar Sɔb la na maal diib,
 dikanɛ an sʋm hali tis nidib wʋsa;
 ni'im nɛ daam kanɛ malis hali.
 7 Zuokaŋa ni ka o na san'am linɛ an sʋnsa'aŋ
 ka nwɛnɛ kansiŋ kanɛ lusid nidib wʋsa la,
 o na yis kum linɛ nwɛnɛ futita'ari pil buudi wʋsa la.
 8 † O na vɔl Akum san'am o paŋ
 ka kum kʋ lɛm bɛɛ.
 Zugsɔb onɛ an Paŋ Sɔb la na duus ninta'am sɔ' wʋsa nindaan,
 o na yis o nidib wʋsa nyan pɔɔgin, dunia ni wʋsa.
 Zugsɔb la pian'ʋkʋ la.
 9 Daakan la ba na yɛl ye,
 “Sida ti Wina'am la nwa';
 ti gur o ka o faaɛn ti.
 Zugsɔb kaŋa ka ti niŋ o yadda,
 kɛlli ka ti maal sumalisim o faangir la zug.”
 10 Zugsɔb la paŋ na bɛ zuokaŋa zug;
 amaa ba na nɔ Moab dim la lɛbis teŋin
 wʋʋ sa'ad ka ba nɔɔdi kpɛn'ɛsid bugulimin si'em la.
 11 Moab dim la na yadigi ba nu'us
 wʋʋ onɛ lugid ku'om yadigid o nu'us si'em la.
 Wina'am na sigisi ba nyɛɛsim la teŋin
 la'an nɛ ban mɔɔd nɛ nimmua si'em la.
 12 O na nwa'ae ya zaŋguom kpi'ema la,
 o na sigisi li wʋsa digil teŋin
 ka li lieb titan.